Tadeusz Gocłowski

**Tadeusz Gocłowski** C.M. (født 16. september 1931 i Piski i Polen; død 3. mai 2016 i Gdansk) var katolsk erkebiskop av Gdańsk.
## Liv og virke
### Bakgrunn
Tadeusz Gocłowski vokste opp på en bondegård i Piski som foreldrene hans kjøpte etter at de kom tilbake fra USA. Fra 1946 til 1951 gikk han på lazaristenes gutteseminar i Kraków og fullførte vitnemålstudiet på videregående ved *III Gimnazjum Króla Jana III Sobieskiego* i Krakow. I oktober 1949 sluttet han seg til lazaristenes kongregasjon og avla de evige ordensløfter den 15. desember 1951. 

Fra 1951 til 1956 studerte han filosofi og katolsk teologi i Kraków ved *Instytut Teologiczny Księży Misjonarzy*. 
### Prest
Tadeusz Gocłowski mottok prestevielsens sakrament av biskop Stanisław Rospond (hjelpebiskop i Kraków) den 26. juni 1956. Fra 1956 til 1959 studerte han kanonisk rett ved Det katolske universitet i Lublin. Han fullførte doktorgradsstudier i kanonisk rett ved *[[Angelicum]]* i 1969/70. 

Gocłowski underviste ved nevnte misjonsinstitutt i Kraków (1959–1960) og ved seminaret i Gdańsk (1960–1968), hvor han også hadde innehadde rektoroppgaven fra 1971 til 1973, og fra 1982 til 1983.

Han var involvert i Magdalenka-samtalene i 1988/89, som la grunnlaget for rundebordssamtalene som fant sted i Warszawa mellom 6. februar og 5. april 1989 under overgangsfasen fra det kommunistiske regime til den demokratiske republikk Polen.

### Hjelpebiskop i Gdańsk
Den 22. mars 1983 utnevnte pave Johannes Paul II ham til titulærbiskop av *Beneventum* og hjelpebiskop i Gdańsk. Han ble ordinert til biskop av den polske primas, kardinal Józef Glemp, den 17. april 1983 i Mariakirken i Gdańsk. Medkonsekratorer var Lech Kacmarek (av Gdańsk) og Albin Malysiak (titulærbiskop av *Beatia*). I 1983/1984 var han generalvikar i Gdańsk og ble utnevnt til prost for katedralkapitlet. 
### Biskop av Gdańsk
Den 31. desember 1984 utnevnte pave Johannes Paul II ham til biskop av Gdańsk. Han sørget for å tilrettelegge for bruken av det kasjubiske språk i den katolske liturgi i områder der dette var aktuelt.

### Erkebiskop av Gdańsk
Med omstruktureringen av de polske bispedømmene ved den apostoliske konstitusjon *Totus Tuus Poloniae Populus* av 25. mars 1992, og den tilhørende opphøyelse av Gdańsk til metrolopitanerkebispedømme, ble Tadeusz Gocłowski utnevnt til den første erkebiskopen av Gdańsk og dermed også den første metropolitten av kirkeprovinsen med samme navn.

I løpet av hans embetsperiode var det blant annet stridigheter om den polske presten Henryk Jankowski, hvis kanoniske tiltak Gocłowski som hans bispedømmebiskop var ansvarlig for. Etter kommunismens fall i Polen vakte Jankowski oppmerksomhet flere ganger ved antijødiske uttalelser i prekener. Israels regjering protesterte mot dette på midten av 1990-tallet; den polske statsadvokaten etterforsket. I 1997 sa Jankowski på en gudstjeneste at Polen «ikke skulle akseptere en jødisk minoritet i regjeringen» i sin kamp for frihet; da forbød erkebiskop Gocłowski ham prekeforbud for ett år.

Erkebiskop Gocłowski ble ansett som en kritiker av den nasjonalkonservative radiostasjonen *Radio Maryja*.

I henhold til bestemmelsene i kan. 401 § 1 CIC innvilget pave Benedikt XVI den 17. april 2008 Gocłowski hans aldersbetingede avskjedssøknad. Til hans etterfølger utnevnte paven Sławoj Leszek Głódź.

Erkebiskop Tadeusz Gocłowski døde den 3. mai 2016 på *'Uniwersyteckie Centrum Kliniczne* i Gdańsk, det sykehus han var blitt innlagt på etter å ha fått et massivt hjerneslag. 

Den 6. mai 2016 ble han gravlagt i en alder av 84 år i Gdańsk-biskopenes krypt i Oliwa-katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal Stefan Wyszyński (1901-1981) *1946
*Kardinal Józef Glemp (1929-2013) *1979
*Erkebiskop *Tadeusz Gocłowski* (1931-2016) *1983

## Referanser